იუვასკიულიის უნივერსიტეტი

იუვასკიულიის უნივერსიტეტი (ფინ. Jyväskylän yliopisto) — უნივერსიტეტი ცენტრალურ ფინეთში, ქალაქ იუვასკიულიაში. უნივერსიტეტი შეიქმნა ქვეყნის პირველი ფინურენოვანი მასწავლებელთა კოლეჯის საფუძველზე XX საუკუნის დასაწყისში. ამჟამად უნივერსიტეტში მუშაობს 2 500 თანამშრომელი, და სწავლობს 15 000-მდე სტუდენტი. 2015 წელს უნივერსიტეტმა მიანიჭა 1261 ბაკალავრის, 1486 მაგისტრის და 160 დოქტორის ხარისხი. იუვასკიულიის უნივერსიტეტის ისტორია სათავეს იღებს 1863 წლიდან, როდესაც „ფინური დაწყებითი სასკოლო სისტემის მამად“ წოდებულმა უნო სიგნეუსმა ქალაქში დააარსა იუვასკიულიის მასწავლებელთა სემინარია. პედაგოგიური განათლება დღემდე რჩება უნივერსიტეტის ერთ-ერთ ძირითად მიმართულებად. 1930-იანი წლებისთვის სემინარიას გარდაიქმნა იუვასკიულიის პედაგოგიურ კოლეჯად. კოლეჯს ამავე დროს ნება დაერთო მიენიჭებინა დოქტორის ხარისხები. 1960-იან წლებში სასწავლებლის პროფილი გაცდა პედაგოგიურ განათლებას, რის შედეგადაც კოლეჯოს სახელი შეიცვალა და დაერქვა იუვასკიულიის უნივერსიტეტი. უნივერსიტეტის ადმინისტრაციული მხარე იმართება უმაღლესი საბჭოს მიერ რომელიც შედგება შვიდი წევრისგან. საბჭოს ხელმძღვანელობს პრეზიდენტი. აკადემიური კოლეგია შედგება 30 წევრისგან. კოლეგიის მოვალეობებში შედის, უმაღლესი საბჭოს წევრების რაოდენობის დადგენა და ფინანსური გადაწყვეტილებების დამტკიცება. უნივერსიტეტის რექტორი უშუალოდ ხელმძღვანელობს ექვს ფაკულტეტს და უნივერსიტეტში შემავალ სხვა ორგანიზაციებს. უნივერსიტეტის ექვსივე ფაკულტეტს ჰყავს საკუთარი დეკანი, რომელსაც ექვემდებარება ფაკულტეტში შემავალი დეპარტამენტების თავმჯდომარეები. 2012 წლიდან იუვასკიულიის უნივერსიტეტის რექტორი არის პროფესორი მატტი მანნინენი. უნივერსიტეტი შედგება ექვსი ფაკულტეტისგან: განათლების და ფსიქოლოგიის ფაკულტეტი ჰუმანიტარულ და სოციალურ მეცნიერებათა ფაკულტეტი ინფორმაციული ტექნოლოგიების ფაკულტეტი მათემატიკის და ზუსტ მეცნიერებათა ფაკულტეტი სპორტისა და ჯანდაცვის ფაკულტეტი იუვიასკიულიას უნივერსიტეტის ბიზნესისა და ეკონომიკის სკოლა უნივერსიტეტის ბაზაზე მოქმედებს რამდენიმე ორგანიზაცია და კვლევითი ინსტიტუტი: კოკკოლას უნივერსიტეტთა კონსორციუმი - ჩიდენიუსი ფინეთის განათლების კვლევის ინსტიტუტი იუვიასკიულიას ღია უნივერსიტეტი ენების ცენტრი უნივერსიტეტის ბიბლიოთეკა უნივერსიტეტის მუზეუმი იუვიასკიულიას უნივერსიტეტის მთავარი, ისტორიული კამპუსი განლაგებულია სემინარიმიაკიზე (ქართ. სემინარიის გორა). სემინარიმიაკის კამპუსი არის პირველი ფინურ-ენოვანი მასწავლებელთა კოლეჯის დაარსების ადგილი საიდანაც სათავეს იღებს იუვიასკიულიას უნივერსიტეტი. XX საუკუნის განმავლობაში კამპუსი ფართოვდებოდა. ამ პროცესში მონაწილებოდა ცნობილი ფინელი არქირექტორი ალვარ აალტო. 1970-იან წლებში დაიწყო უნივერსიტეტის ახალი კამპუსების, აგორას და იულისტიონრინნეს, მშენებლობა. კამპუსები აშენდა ტბა იუვიასიარვის ორ ნაპირზე, სემინარიმიაკიდან 10 წუთის სავალზე. ახალი კამპუსების დიზაინი ეკუთვნის არქიტექტორ არტო სიპინენს. იუვიასკიულიას უნივერსიტეტის ოფიციალური საიტი იუვიასკიულიას უნივერსიტეტის ბიბლიოთეკა დაარქივებული 2017-03-31 საიტზე Wayback Machine. იუვიასკიულიას უნივერსიტეტის მუზეუმი იუვიასკიულიას უნივერსიტეტის სტუდენტთა კავშირი კოკკოლას უნივერსიტეტთა კონსორციუმი - ჩიდენიუსი ↑ 1.0 1.1 1.2 Facts and figures of JYU. University of Jyväskylä. დაარქივებულია ორიგინალიდან — 2017-05-10. ციტირების თარიღი: 2017-05-01. ↑ https://orcid.org/members/001G000001zVBNxIAO-university-of-jyvaeskylae ↑ https://web.archive.org/web/20231020113811/https://orcid.org/members ↑ https://eua.eu/about/member-directory.html ↑ https://www.kiwi.fi/pages/viewpage.action?pageId=50169951 ↑ https://web.archive.org/web/20231109092552/https://coara.eu/coalition/membership/ ↑ Hyvä tutkintovuosi 2015: Maisteri- ja tohtorintutkintojen määrät ylittivät tavoitteet. University of Jyväskylä (2017). დაარქივებულია ორიგინალიდან — 2016-03-13. ციტირების თარიღი: 2017-05-01. ↑ 8.0 8.1 History and Campuses. University of Jyväskylä. დაარქივებულია ორიგინალიდან — 2017-05-10. ციტირების თარიღი: 2017-05-02. ↑ 9.0 9.1 Organization. University of Jyväskylä. დაარქივებულია ორიგინალიდან — 2016-10-11. ციტირების თარიღი: 2017-05-01. ↑ Organisation and contact information. University of Jyväskylä. ციტირების თარიღი: 2017-05-02.